Oficialusis leidinys 320 E , 15/12/2005 p. 0145 - 0156



P6_TA(2005)0066 Bendrųjų tarifų lengvatų sistema * Europos Parlamento teisėkūros rezoliucija dėl pasiūlymo dėl Tarybos reglamento dėl bendrųjų tarifų lengvatų sistemos taikymo (KOM(2004)0699 — KOM(2005)0043 — C6-0001/2005 — 2004/0242(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą Tarybai (KOM(2004)0699) [1] ir į iš dalies pakeistą pasiūlymą (KOM(2005)0043) [2], - atsižvelgdamas į Komisijos komunikatą Tarybai, Europos Parlamentui ir Europos ekonomikos ir socialinių reikalų komitetui "Besivystančios šalys, tarptautinė prekyba ir darnus vystymasis: Bendrijos bendrųjų lengvatų sistemos (BLS) vaidmuo 2006-2015 m." (KOM(2004)0461), - atsižvelgdamas į 2004 m. spalio 14 d. rezoliuciją [2] dėl pirmiau minėto komunikato, - atsižvelgdamas EB sutarties 133 straipsnį, kurio pagrindu Taryba konsultavosi su Parlamentu (C6-0001/2005), - atsižvelgdamas į Europos Parlamento darbo tvarkos taisyklių 51 straipsnį, - atsižvelgdamas į Tarptautinės prekybos komiteto pranešimą ir Vystymosi komiteto, Biudžeto komiteto, Aplinkos apsaugos, visuomenės sveikatos ir maisto saugos komiteto, Žemės ūkio komiteto ir Žuvininkystės komiteto nuomones (A6-0045/2005), 1. pritaria iš dalies pakeistam Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą pagal EB sutarties 250 straipsnio 2 dalį; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 5. paveda Pirmininkui perduoti Parlamento poziciją Tarybai ir Komisijai. KOMISIJOS SIŪLOMAS TEKSTAS | PARLAMENTO PAKEITIMAI | 1 pakeitimas 1a konstatuojamoji dalis (nauja) | 1a) Nuo pat sukūrimo Bendroji lengvatų sistema (BLS) buvo viena iš svarbiausių ES prekybos ir vystymosi politikos priemonių, skirtų padėti besivystančioms šalims sumažinti skurdą, padedant joms gauti pajamų iš tarptautinės prekybos ir prisidėti prie darnaus jų vystymosi skatinant pramonės plėtrą ir jų ekonomikų diversifikaciją. | 2 pakeitimas 4 konstatuojamoji dalis 4) Šis reglamentas - tai pirmasis reglamentas, kuriuo įgyvendinamos minėtos rekomendacijos. Jis turėtų būti taikomas nuo 2005 m. balandžio 1 d. iki 2008 m. gruodžio 31 d. | 4) Šis reglamentas - tai pirmasis reglamentas, kuriuo įgyvendinamos minėtos rekomendacijos. Po paskelbimo Europos Sąjungos oficialiajame leidinyje jis turi būti taikomas nuo 2005 m. balandžio 1 d. iki 2008 m. gruodžio 31 d | 3 pakeitimas 6a konstatuojamoji dalis (nauja) | 6a) Siekiant padidinti BLS naudojimo laipsnį ir suteikti besivystančioms šalims galimybę pasinaudoti tarptautinės prekybos ir lengvatinių susitarimų atnešama nauda, Europos Sąjunga stengsis suteikti šioms šalims, ypač mažiausiai išsivysčiusioms šalims, reikiamą techninę pagalbą. | 4 pakeitimas 7 konstatuojamoji dalis 7) Speciali tvaraus vystymosi ir gero valdymo priemonė yra pagrįsta bendra tvaraus vystymosi samprata, kaip pripažįstama tarptautinėse konvencijose ir dokumentuose, pvz., 1986 m. JT deklaracija dėl teisės į plėtrą, 1992 m. Rio deklaracija dėl aplinkos ir plėtros, 1998 m. TDO deklaracija dėl pagrindinių principų ir teisių darbe, 2000 m. JT tūkstantmečio deklaracija ir 2002 m. Johanesburgo darnaus vystymosi deklaracija. Dėl tos priežasties besivystančios šalys, kurios dėl diversifikacijos stokos ir nepakankamos integracijos į tarptautinę prekybos sistemą, yra pažeidžiamos, nes prisiima specialias prievoles ir atsakomybę ratifikuodamos ir efektyviai įgyvendindamos pagrindines tarptautines konvencijas dėl žmogaus ir darbo teisių, aplinkos apsaugos ir gero valdymo, turi gauti naudos iš papildomų tarifinių lengvatų. Lengvatos yra skirtos skatinti tolesnį ekonominį augimą ir teigiamai reaguoti į tvaraus vystymosi poreikį. Todėl šia priemone ad valorem tarifų taikymas naudą gaunančioms valstybėms laikinai yra sustabdomas, taip pat specifinių muitų (jei jie netaikomi kartu su ad valorem muitu). | 7) Speciali tvaraus vystymosi ir gero valdymo priemonė yra pagrįsta bendra tvaraus vystymosi samprata, kuri pripažįstama tarptautinėse konvencijose ir dokumentuose, pvz., 1986 m. JT deklaracijoje dėl teisės į plėtrą, 1992 m. Rio deklaracijoje dėl aplinkos ir plėtros, 1998 m. TDO deklaracijoje dėl pagrindinių principų ir teisių darbe, 2000 m. JT tūkstantmečio deklaracijoje ir 2002 m. Johanesburgo darnaus vystymosi deklaracijoje. Todėl besivystančios šalys, kurios dėl diversifikacijos ir ekonomikos vystymosi priemonių stokos bei dėl nepakankamos atitinkamos integracijos į tarptautinę prekybos sistemą yra pažeidžiamos, tačiau, ratifikuodamos ir efektyviai įgyvendindamos pagrindines tarptautines konvencijas dėl žmogaus ir darbo teisių, aplinkos apsaugos ir gero valdymo, prisiima specialias prievoles ir atsakomybę, turi gauti naudos iš papildomų tarifų lengvatų. Šios lengvatos yra skirtos skatinti tolesnį ekonomikos augimą ir teigiamai reaguoti į tvaraus vystymosi poreikį. Todėl šia priemone ad valorem tarifų, taip pat specifinių muitų (jei jie netaikomi kartu su ad valorem muitu) taikymas naudą gaunančioms valstybėms yra laikinai sustabdomas. | 5 pakeitimas 9 konstatuojamoji dalis 9) Komisija turėtų stebėti, ar efektyviai įgyvendinamos tarptautinės konvencijos, laikantis atitinkamų mechanizmų, ir įvertinti santykius tarp papildomų tarifinių lengvatų ir tvaraus vystymosi skatinimo. | 9) Komisija stebi, ar tarptautinės konvencijos įgyvendinamos veiksmingai pagal jose įtvirtintus atitinkamus mechanizmus, ir įvertina santykius tarp papildomų tarifinių lengvatų ir tvaraus vystymosi skatinimo. | 6 pakeitimas 13a konstatuojamoji dalis (nauja) | 13a) Siekdama išvengti lengvatų nykimo, kitame reglamente Komisija apsvarstys, ar perkelti kai kuriuos produktus, kurie dabar priskirti "jautriųjų" kategorijai, į "nejautriųjų" kategoriją. | 7 pakeitimas 16 konstatuojamoji dalis 16) Dėl Bendrijos prekybos politikos nuoseklumo, naudą gaunanti valstybė neturi gauti naudos ir iš Bendrijos bendrųjų tarifų lengvatų sistemos, ir iš laisvosios prekybos sutarties, jei ta sutartis apima bent visas lengvatas, kurios tai šaliai numatytos pagal dabartinę sistemą. | 16) Dėl Bendrijos prekybos politikos nuoseklumo, naudą gaunanti valstybė neturi gauti naudos ir iš Bendrijos bendrųjų tarifų lengvatų sistemos, ir iš laisvosios prekybos sutarties, jei ta sutartis apima ir ja veiksmingai įgyvendinamos, o kur reikia - ir konsoliduojamos, bent visos tos lengvatos, kurios tai šaliai yra numatytos pagal dabartinę sistemą. | 8 pakeitimas 17a konstatuojamoji dalis (nauja) | 17a) Nuo 2008 m. gradacijos mechanizmas bus taikomas taip, kad būtų išvengta galimos importo gradacijos iš tokių valstybių, gaunančių naudos galiojant dabartinei sistemai, kurių eksportas į Bendriją atitinkamuose skirsniuose, lyginant su kitų valstybių, gaunančių naudos iš BLS, nepadidėjo. | 9 pakeitimas 18a konstatuojamoji dalis (nauja) | 18a) Artimoje ateityje siekiant geriau skatinti ekonominį ir pramoninį vystymąsi bus peržiūrėtas Reglamentas (EEB) Nr. 2454/93, kuriuo nustatoma kilmės taisyklių sistema. Ši peržiūra vėliausiai bus atlikta likus vieneriems metams iki šio reglamento galiojimo pabaigos ir, remiantis geriausia tarptautine praktika bei siekiant suderinti ES egzistuojančias sistemas, apims kilmės taisyklių sistemas, formą, esmę ir procedūras. Naujoje kilmės taisyklių sistemoje bus atsižvelgta į tarpregioninę ir globalią kumuliaciją, į galimybes panaikinti kai kurių produktų dvigubos transformacijos proceso reikalavimą ir taikyti BLS bei "Viskas, išskyrus ginklus" lengvatinį režimą tam tikrai šaliai net jei ji nėra galutinė eksporto šalis, jei toje šalyje smarkiai padidinama produktų pridėtinė vertė. | 10 pakeitimas 21a konstatuojamoji dalis (nauja) | 21a) Pagal AKR ir ES partnerystės susitarimo 37 straipsnio 6 dalį 2008 m. peržiūrint šį reglamentą reikia atsižvelgti į AKR šalių, įskaitant ir ne MIŠ šalis, kurios nenori ar negali sudaryti Ekonominės partnerystės susitarimo (EPS) Kotonu susitarimo kontekste, interesus, kad BLS, lyginti su Kotonu susitarimu, suteiktų joms bent lygiavertes lengvatines sąlygas. | 11 pakeitimas 1 straipsnio 1 dalis 1. Remiantis šiuo Reglamentu, Bendrijos bendrųjų tarifų lengvatų sistema (toliau - sistema) taikoma nuo 2005 m. balandžio 1 d. iki 2008 m. gruodžio 31 d. | 1. Remiantis šiuo Reglamentu, Bendrijos bendrųjų tarifų lengvatų sistema (toliau - sistema) po jos paskelbimo Europos Sąjungos oficialiajame leidinyje taikoma nuo 2005 m. balandžio 1 d. iki 2008 m. gruodžio 31 d. | 12 pakeitimas 3 straipsnio 1a dalis (nauja) | 1a. Remdamasi paskutiniais palyginamaisiais ir pakoreguotais duomenimis, turimais šio reglamento priėmimo metu, Komisija nustato, kurios naudos gaunančios šalys atitinka 1 dalyje nustatytus kriterijus. | 13 pakeitimas 3 straipsnio 1b dalis (nauja) | 1b. Europos Sąjungos oficialiajame leidinyje Komisija kasmet paskelbia pranešimą, kuriame išvardijamos visos 1 dalyje nurodytas sąlygas atitinkančios naudos gaunančios šalys. | 14 pakeitimas 3 straipsnio 2 dalis 2. Kai naudą gaunanti valstybė gauna naudos dėl komercinio susitarimo su Bendrija, kuris taikomas mažiausiai visoms lengvatoms, kurias dabartinė sistema numato tai šaliai, ji yra pašalinama iš naudą gaunančių valstybių sąrašo I priede. | 2. Kai naudą gaunanti šalis gauna naudos dėl prekybos susitarimo su Bendrija, prekybos susitarimui teikiama pirmenybė, jei juo veiksmingai įgyvendinamos, o kur reikia - ir konsoliduojamos, bent visos tos lengvatos, kurios tai šaliai yra numatytos pagal dabartinę sistemą. Prekybos susitarimas su Bendrija neatima galimybės naudotis šio reglamento 2 skirsnyje numatytomis specialiomis skatinimo priemonėmis. | 15 pakeitimas 3 straipsnio 3a dalis (nauja) | 3a) Siekdama sustiprinti dabartinės sistemos poveikį, Komisija turėtų besivystančioms šalims, ir ypač MIŠ, turėtų suteikti tinkamą techninę paramą kuriant institucinius ir teisinius pajėgumus, reikalingus pasinaudoti tarptautinės prekybos ir BLS teikiamais privalumais. | 16 pakeitimas 3 straipsnio 3b dalis (nauja) | 3b. Skaičiuodama gradavimo procentus, Komisija įtraukia šalių, kurioms anksčiau pagal 3 straipsnio 2 dalį buvo taikoma BLS, importo rodiklius. | 17 pakeitimas 5 straipsnio 3a dalis (nauja) | 3a) Komisija Pasaulio prekybos organizacijoje teikia pirmenybę tokiam kilmės taisyklių suderinimui, kad besivystančioms ir mažiausiai išsivysčiusioms šalims būtų numatytos lengvatinės sąlygos. | 18 pakeitimas 8 straipsnio 3a dalis (nauja) | 3a) Siekiant padėti besivystančioms šalims laikytis naujos specialios tvaraus vystymosi ir gero valdymo priemonės ratifikavimo ir veiksmingo įgyvendinimo reikalavimų, turi būti teikiama techninė parama. | 19 pakeitimas 9 straipsnio 1 dalies c punktas c)įsipareigoja ratifikuoti ir iki 2008 m. gruodžio 31 d. efektyviai įgyvendinti konvencijas, išvardytas III priedo B dalyje, kurių dar neratifikavo ir efektyviai neįgyvendino, ir | c)per 4 metus nuo to laiko, kai su jomis buvo pirmą kartą sudarytas susitarimas dėl specialios skatinimo priemonės, imasi konkrečių priemonių ratifikuoti ir veiksmingai įgyvendinti visas III priede išvardintas konvencijas ir | 20 pakeitimas 9 straipsnio 2 dalies b punktas b)kurios importas į Bendriją, kuriam taikomos BLS, sudaro mažiau kaip 1 % bendro importo į Bendriją, kuriam taikomos BLS, vertės. | b)kurios importas į Bendriją, kuriam taikoma BLS, sudaro mažiau nei 1 procentą bendro importo į Bendriją, kuriam taikoma BLS, vertės arba mažiau nei 2 procentus bendro importo į Bendriją, kuriam taikoma BLS, vertės, jei jos importas, kuriam taikoma BLS, viename skirsnyje sudaro daugiau nei 50 procentų viso jos importo į Bendriją, kuriam taikoma BLS, vertės. | 21 pakeitimas 9 straipsnio 3 dalis 3. Komisija nuolat prižiūri, kaip ratifikuojamos ir įgyvendinamos konvencijos, išvardytos III priede. Nepasibaigus šio reglamento taikymo laikotarpiui, Komisija Tarybai pateikia ataskaitą dėl tų konvencijų ratifikavimo, įskaitant rekomendacijas, kurių pagrindu reikalaujama konvencijų ratifikavimo ir efektyvaus įgyvendinimo, kad būtų gauta naudos vėliau suteikiant specialią tvaraus vystymosi ir gero valdymo skatinimo priemonę. | 3. Komisija nuolat stebi, kaip ratifikuojamos ir įgyvendinamos III priede išvardintos konvencijos. Prieš pasibaigiant šio reglamento taikymo laikotarpiui Komisija pateikia Tarybai ataskaitą apie tų konvencijų ratifikavimo ir įgyvendinimo būklę kiekvienoje šalyje, kuriai taikoma speciali skatinimo priemonė. Esant reikalui, Komisija įtraukia rekomendacijas, ar veiksmingam konvencijų įgyvendinimui atskiroms šalims reikėtų imtis papildomų veiksmų. Šioje ataskaitoje Komisija taip pat įvertina specialios priemonės efektyvumą įgyvendinant jos tikslą ir, esant reikalui, rekomenduoja peržiūrėti III priedą. | 22 pakeitimas 10 straipsnio 1 dalies a punktas a)per du mėnesius nuo šio reglamento įsigaliojimo dienos to paprašo I priede nurodyta valstybė arba teritorija, | a)to paprašo I priede nurodyta valstybė arba teritorija, ir | 23 pakeitimas 10 straipsnio 2a dalis (nauja) | 2a) Jeigu valstybė, atitinkanti 9 straipsnio 2 dalyje išdėstytas sąlygas, dėl konstitucijos apribojimų neratifikavo ir neįgyvendino daugiausiai dviejų III priede išvardintų konvencijų, bet su atsakingų tarptautinių organizacijų pagalba imasi kiek įmanoma greičiau juos ratifikuoti ir įgyvendinti pagal savo konstitucijos nuostatas, Komisija tai gali laikyti 9 straipsnio 1 dalyje išdėstytų sąlygų laikymąsi. Komisija stebi, ar įsipareigojimo griežtai laikomasi, o bet kokio prašančiosios valstybės pažeidimo ar nepateisinamo vėlavimo atveju privilegijas pagal specialias priemones panaikina. Komisija atsižvelgia į įrodymus iš visų tinkamų šaltinių, įskaitant atsakingą tarptautinę organizaciją, o, esant reikalui, ir Europos Parlamentą bei pilietinės visuomenės atstovus, ir informuoja Komitetą bei Europos Parlamentą. | 24 pakeitimas 11 straipsnio 1 dalis 1. Kai Komisija gauna prašymą kartu su 10 straipsnyje nurodyta informacija, Komisija prašymą patikrina. Tikrinant atsižvelgiama į atitinkamų tarptautinių organizacijų ir agentūrų išvadas. Komisija prašančiajai valstybei gali pateikti klausimų, kurie, jos manymu, yra svarbūs, ir gali gautą informaciją pasitikslinti su prašančiąja valstybe arba kuriuo nors fiziniu ar juridiniu asmeniu. | 1. Kai Komisija gauna prašymą, prie kurio pridėta 10 straipsnyje nurodyta informacija, Komisija prašymą patikrina. Tikrinant atsižvelgiama į atitinkamų tarptautinių organizacijų ir agentūrų išvadas. Komisija prašančiajai šaliai gali pateikti bet kokių klausimų, kurie, jos manymu, yra svarbūs, ir turėtų patikrinti gautą informaciją su prašančiąja valstybe arba bet kuriais kitais svarbiais šaltiniais, prireikus įskaitant Europos Parlamentą ir pilietinės visuomenės atstovus, pvz., socialinius partnerius. Komisija apie savo vertinimą praneša prašančiai šaliai, Europos Parlamentui ir komitetui ir paragina prašančią šalį pateikti komentarus. | 25 pakeitimas 11 straipsnio 3 dalis 3. Komisija praneša prašančiai valstybei apie sprendimą, priimtą pagal 2 dalį. Jei nusprendžiama valstybei taikyti specialią skatinančią priemonę, jai pranešama to sprendimo įsigaliojimo data. Komisija vėliausiai iki 2005 m. birželio 30 d. I priedo E skiltyje išvardija naudą gaunančių valstybių, kurios gauna naudą iš specialios tvaraus vystymosi ir gero valdymo skatinimo priemonės. | 3. Komisija praneša prašančiai valstybei apie sprendimą, priimtą pagal 2 dalį. Jei nusprendžiama valstybei taikyti specialią skatinančią priemonę, jai pranešama to sprendimo įsigaliojimo data. Komisija vėliausiai iki 2005 m. birželio 30 d. Europos Sąjungos oficialiajame leidinyje paskelbia sąrašą naudą gaunančių valstybių, kurios gauna naudą iš specialios tvaraus vystymosi ir gero valdymo skatinimo priemonės. | Pakeitimas 26 11 straipsnio 4 dalis 4. Jei prašančiajai šaliai speciali skatinimo priemonė neskiriama, šalies paprašyta Komisija paaiškina priežastis. | 4. Jei prašančiajai šaliai speciali skatinimo priemonė neskiriama, Komisija paaiškina priežastis ir praneša apie tai prašančiai šaliai bei Europos Parlamentui. | 27 pakeitimas 11 straipsnio 5 dalis 5. Komisija ryšius su prašančiąja šalimi dėl prašymo palaiko glaudžiai bendradarbiaudama su 26 straipsnyje nurodytu komitetu. | 5. Komisija ryšius su prašančiąja šalimi dėl prašymo palaiko glaudžiai bendradarbiaudama su 26 straipsnyje nurodytu komitetu ir Europos Parlamentu. | 28 pakeitimas 12 straipsnio 4 dalis 4. 1701 tarifo kategorijos produktams taikomi bendrojo muitų tarifo muitai 2006 m. liepos 1 d. sumažinami 20 proc., 2007 m. liepos 1 d. - 50 proc. ir 2008 m. liepos 1 d. - 80 proc. Nuo 2009 m. liepos 1 d. jie visai panaikinami. | 4. Nepažeidžiant ilgesnio pereinamojo laikotarpio ir/arba mažesnių procentų, kurie gali būti nustatyti cukrui pagal bendrą rinkos organizavimo (BRO) reformą, 1701 tarifo kategorijos produktams taikomi bendrojo muitų tarifo muitai 2006 m. liepos 1 d. sumažinami 20 proc., 2007 m. liepos 1 d. - 50 proc. ir 2008 m. liepos 1 d. - 80 proc. Nuo 2009 m. liepos 1 d. jie visai panaikinami. | 29 pakeitimas 12 straipsnio 5 a dalis (nauja) | 5a. 12 straipsnio 5 dalimi nepažeidžiamos taisyklės, įvestos pagal būsimą bendro cukraus rinkos organizavimo reformą. | 30 pakeitimas 12 straipsnio 7 dalis 7. Jeigu Jungtinės Tautos išbraukia šalį iš mažiausiai išsivysčiusių šalių sąrašo, ji išbraukiama ir iš šios priemonės naudos gavėjų sąrašo. Dėl valstybės pašalinimo iš priemonės naudos gavėjų sąrašo ir pereinamojo laikotarpio nustatymo 27 straipsnyje nurodyta tvarka nusprendžia Komisija. | 7. Jeigu Jungtinės išbraukia Tautos šalį iš MIŠ sąrašo, ji išbraukiama ir iš šios priemonės naudos gavėjų sąrašo. Dėl valstybės pašalinimo iš priemonės naudos gavėjų sąrašo ir priimtino - 12-24 mėn. - pereinamojo laikotarpio nustatymo 27 straipsnyje nurodyta tvarka nusprendžia Komisija. | 31 pakeitimas 13 straipsnio 1 dalis 1. 7 ir 8 straipsniuose nurodytos tarifų lengvatos nebetaikomos skirsnio produktams, kurių kilmės šalis yra naudą gaunanti šalis, kai Bendrijos importo vidutinė vertė iš tos valstybės produktų, įtrauktų į aptariamą skirsnį, kuriam taikoma tos valstybės naudojama priemonė, viršija 15% tų pačių produktų Bendrijos importo vertės iš visų I priede išvardytų šalių ir teritorijų per paskutinius trejus metus, remiantis naujausiais duomenimis, turimais 2004 m. rugsėjo 1 d. XI skirsniui slenkstis yra 12,5 %. | 1. 7 ir 8 straipsniuose nurodytos tarifų lengvatos nebetaikomos skirsnio produktams, kurių kilmės šalis yra naudą gaunanti šalis, pastarąjai pasiekus aukštą konkurencingumo lygį. Nustatoma, kad naudą gaunanti šalis pasiekė aukštą konkurencingumo lygį tuomet, kai skirsnio produktų iš šalies, kuri gauna naudą pagal dabartinę sistemą suteiktą priemonę, Bendrijos importo vidutinė vertė viršija 15 % tų pačių produktų Bendrijos importo vertės iš visų I priede išvardytų šalių ir teritorijų per paskutinius trejus metus, remiantis naujausiais duomenimis, turimais 2004 m. rugsėjo 1 d. XI skirsniui slenkstis yra 10%. | 32 pakeitimas 13 straipsnio 3 a dalis (nauja) | 3a. Apskaičiuojant gradacijos procentus nuo 2008 m. remiamasi 1 dalyje nurodytais duomenimis, įskaitant visas importo prekes, kurioms, įsigaliojus šiam reglamentui, taikoma BLS. | 55 pakeitimas 15 straipsnio 1 dalies a punktas a)rimtų ir sistemingų III priede išvardytose konvencijose išdėstytų principų pažeidimai; | a)sistemingų III priede išvardytose konvencijose išdėstytų principų pažeidimai; | 33 pakeitimas 15 straipsnio 1 dalies e punktas e)rimti ir sistemingi nesąžiningos prekybos veiksmai, kurie neigiamai veikia Bendrijos pramonę, įskaitant uždraustus ar baustinus pagal PPO susitarimus, jei kompetentingas PPO organas prieš tai yra priėmęs sprendimą šiuo klausimu, ir nebuvo atkreiptas dėmesys į nesąžiningą veiklą; | e)sistemingi nesąžiningos prekybos veiksmai, kurie neigiamai veikia Bendrijos pramonę, įskaitant uždraustus ar baustinus pagal PPO susitarimus; | 56 pakeitimas 15 straipsnio 1 dalies ea punktas (naujas) | ea)sisteminga nesąžiningos prekybos praktika, neapibrėžta e punkte, tačiau kuri daro neigiamą poveikį Bendrijos interesams ir kurios negalima išspręsti pagal e punkto ar 20 straipsnio nuostatas; | 57 ir 34 pakeitimai 15 straipsnio 1 dalies f punktas f)rimti ir sistemingi regioninių žuvininkystės organizacijų tikslų arba susitarimų dėl žuvininkystės išteklių išsaugojimo ir valdymo, kurių narė yra Bendrija, pažeidimai. | f)sistemingi regioninių žuvininkystės organizacijų tikslų arba susitarimų dėl žuvininkystės išteklių išsaugojimo ir valdymo, kurių narė yra Bendrija, pažeidimai bei Europos sveikatos ir higienos reikalavimų nesilaikymas. | 35 pakeitimas 16 straipsnio 1 dalis 1. Jei Komisija arba valstybė narė gauna laikiną lengvatinių priemonių panaikinimą pateisinančios informacijos ir Komisija mano, kad yra pakankamas pagrindas pradėti tyrimą, ji apie tai praneša komitetui. | 1. Jei Komisija, Europos Parlamentas arba valstybė narė gauna laikiną lengvatinių priemonių panaikinimą pateisinančios informacijos ir Komisija mano, kad yra pakankamas pagrindas pradėti tyrimą, ji nedelsiant apie tai praneša komitetui ir Europos Parlamentui. | 36 pakeitimas 16 straipsnio 2 dalis 2. Komisija, laikydamasi 28 straipsnyje nustatytos procedūros, gali nuspręsti inicijuoti tyrimą. | 2. Komisija, laikydamasi 28 straipsnyje nustatytos tvarkos, gali nuspręsti inicijuoti tyrimą. Esant 15 straipsnio 1 dalies a punkte nurodytoms priežastims, Komisija automatiškai inicijuoja tyrimą visais atvejais, kuriais TDO konferencijos standartų taikymo komitetas patvirtino "Specialiąją dalį" dėl darbo praktikų naudą gaunančioje šalyje ir pagrindinių darbo standartų atitikimo. | 37 pakeitimas 17 straipsnio 3 dalis 3. Komisija stengiasi gauti visą, jos manymu, reikalingą informaciją ir gali patikrinti gautą informaciją kreipdamasi į ūkio subjektus ir į atitinkamą naudą gaunančią šalį. Pradedant tyrimą, ar laikinas panaikinimas yra pateisinamas dėl 15 straipsnio 1 dalies a punkte nurodytos priežasties, turi būti remiamasi prieinamais įvairių JT, TDO ir kitų kompetentingų tarptautinių organizacijų priežiūros organų vertinimais, atsiliepimais, sprendimais, rekomendacijomis ir išvadomis. | 3. Komisija stengiasi gauti visą, jos manymu, reikalingą informaciją ir gali patikrinti gautą informaciją kreipdamasi į ūkio subjektus, atitinkamus pilietinės visuomenės atstovus, įskaitant socialinius partnerius, ir į atitinkamą naudą gaunančią šalį. Pradedant tyrimą, ar laikinas panaikinimas yra pateisinamas dėl 15 straipsnio 1 dalies a punkte nurodytos priežasties, turi būti remiamasi prieinamais kitų ES institucijų ir įvairių JT, TDO ir kitų kompetentingų tarptautinių organizacijų priežiūros organų vertinimais, atsiliepimais, sprendimais, rekomendacijomis ir išvadomis. | 38 pakeitimas 18 straipsnio 1 dalis 1. Komisija pateikia Komitetui pranešimą apie savo išvadas. | 1. Komisija pateikia Komitetui ir Europos Parlamentui pranešimą apie savo išvadas. | 39 pakeitimas 18 straipsnio 5 dalis 5. Jeigu 3 dalyje nurodyto laikotarpio pabaigoje Komisija nustato, kad atitinkama naudą gaunanti šalis neprisiėmė būtino įsipareigojimo ir jeigu ji mano, kad laikinas panaikinimas yra būtinas, ji pateikia atitinkamą pasiūlymą Tarybai, kuri per 30 dienų priima sprendimą kvalifikuota balsų dauguma. Kai Taryba priima sprendimą dėl laikino panaikinimo, šis sprendimas įsigalioja per šešis mėnesius nuo jo priėmimo dienos, nebent jei iki jo įsigaliojimo nusprendžiama, kad išnyko tokį sprendimą pateisinančios priežastys. | 5. Jeigu 3 dalyje nurodyto laikotarpio pabaigoje Komisija nustato, kad atitinkama naudą gaunanti šalis neprisiėmė būtino įsipareigojimo ir jeigu ji mano, kad laikinas panaikinimas yra būtinas, ji, pranešusi Europos Parlamentui, pateikia atitinkamą pasiūlymą Tarybai, kuri per 30 dienų priima sprendimą kvalifikuota balsų dauguma. Kai Taryba priima sprendimą dėl laikino panaikinimo, šis sprendimas įsigalioja per šešis mėnesius nuo jo priėmimo dienos, nebent jei iki jo įsigaliojimo nusprendžiama, kad išnyko tokį sprendimą pateisinančios priežastys. | 40 pakeitimas 19 straipsnio 1 dalies įžanginė dalis 1. Komisija, apie tai pranešusi Komitetui, gali sustabdyti šiame reglamente numatytų lengvatinių priemonių taikymą visiems arba tam tikriems produktams, kurių kilmės šalis yra naudą gaunanti šalis: | 1. Komisija, apie tai pranešusi Komitetui ir Europos Parlamentui, gali sustabdyti šiame reglamente numatytų lengvatinių priemonių taikymą visiems arba tam tikriems produktams, kurių kilmės šalis yra naudą gaunanti šalis: | 41 pakeitimas 20 straipsnio 4 dalis 4. Komisija priima sprendimą per 30 darbo dienų po konsultacijų su Komitetu. | 4. Komisija priima sprendimą per 30 darbo dienų po konsultacijų su Komitetu ir apie tai pranešusi Europos Parlamentui. | 42 pakeitimas 20 straipsnio 5 dalis 5. Jei dėl išskirtinių priežasčių, dėl kurių būtina imtis neatidėliotinų priemonių, atlikti tyrimą tampa neįmanoma, Komisija, apie tai pranešusi Komitetui, gali imtis būtiniausių prevencinių priemonių. | 5. Jei dėl išskirtinių priežasčių, dėl kurių būtina imtis neatidėliotinų priemonių, atlikti tyrimą tampa neįmanoma, Komisija, apie tai pranešusi Komitetui ir Europos Parlamentui, gali imtis būtiniausių prevencinių priemonių. | 43 ir 44 pakeitimai 21 straipsnis Jeigu EB Sutarties I priede nurodytų prekių įvežimas rimtai pažeidžia arba gali rimtai pažeisti Bendrijos rinkas ar jų reguliacinius mechanizmus, Komisija gali sustabdyti lengvatinių priemonių taikymą atitinkamiems produktams, apie tai pranešusi atitinkamai bendros rinkos organizavimo tvarkomajam komitetui. | Jeigu EB Sutarties I priede nurodytų prekių įvežimas rimtai pažeidžia arba gali rimtai pažeisti Bendrijos rinkas ar jų reguliacinius mechanizmus, arba žuvininkystės produktai neatitinka panašiems Europos Sąjungos produktams taikomų minimalių standartų, Komisija gali sustabdyti lengvatinių priemonių taikymą atitinkamiems produktams, apie tai pranešusi Europos Parlamentui ir atitinkamai bendros rinkos organizavimo tvarkomajam komitetui. | 45 pakeitimas 22 straipsnio 1 dalis 1. Apie sprendimą, priimtą pagal 19, 20 arba 21 straipsnius Komisija atitinkamai naudą gaunančiai šaliai praneša iki jam įsigaliojant. Taip pat Komisija apie tai praneša Tarybai ir valstybėms narėms. | 1. Apie sprendimą, priimtą pagal 19, 20 arba 21 straipsnius Komisija atitinkamai naudą gaunančiai šaliai praneša kiek galima greičiau, iki jam įsigaliojant. Taip pat Komisija apie tai praneša Tarybai, Europos Parlamentui ir valstybėms narėms. | 46 pakeitimas 22 straipsnio 2 dalis 2. Kiekviena valstybė narė turi teisę per dešimt dienų perduoti 19, 20 arba 21 straipsnyje nurodyta tvarka priimtą sprendimą Tarybai. Taryba kvalifikuota balsų dauguma per 30 dienų gali priimti kitokį sprendimą. | 2. Kiekviena valstybė narė turi teisę per dešimt dienų perduoti 19, 20 arba 21 straipsnyje nurodyta tvarka priimtą sprendimą Tarybai. Taryba, pranešusi Europos Parlamentui, kvalifikuota balsų dauguma per 30 dienų gali priimti kitokį sprendimą. | 47 pakeitimas 25 straipsnio 3 dalis 3. Komisija, glaudžiai bendradarbiaudama su valstybėmis narėmis, stebi prekių, kurių KN kodas 08030019, prekių, klasifikuojamų 0603, 1006 ir 1701 pozicijose, taip pat kurių KN kodai 16041411, 16041418, 16041490, 16041939 ir 16042070, importą, siekdama nustatyti, ar vykdomos 20 ir 21 straipsniuose nurodytos sąlygos. | 3. Komisija, glaudžiai bendradarbiaudama su valstybėmis narėmis, stebi prekių, kurių KN kodas 08030019, prekių, klasifikuojamų 0603, 1006 ir 1701 pozicijose, taip pat kurių KN kodai 16041411, 16041418, 16041490, 16041939, 16042070, 16041416 ir 16041931 importą, siekdama nustatyti, ar vykdomos 20 ir 21 straipsniuose nurodytos sąlygos. | 48 pakeitimas 25 a straipsnis (naujas) | 25a straipsnis 1. Komisija nuolat informuoja Parlamentą apie: a)Europos Sąjungos ir iš BLS naudą gaunančių šalių prekybos statistiką;b)kiekvienos naudą iš specialių skatinimo priemonių gaunančios šalies III priede nurodytų konvencijų ratifikavimą ir įgyvendinimą; prireikus, Komisija rekomenduoja atitinkamai šaliai imtis papildomų priemonių, siekiant veiksmingai įgyvendinti konvenciją;c)pažangą įgyvendinant tūkstantmečio plėtros tikslus, ypač mažiausiai išsivysčiusiose šalyse.2. Komisija parengia BLS taikymo 2005 m. liepos 1 d. - 2007 m. sausio 1 d. poveikio vertinimo tyrimą. Tyrimas pateikiamas Komitetui, Europos Parlamentui bei Ekonomikos ir socialinių reikalų komitetui iki 2007 m. kovo 1 d. 3. Komisija, pasikonsultavusi su Komitetu, nustato 2 dalyje nurodyto poveikio vertinimo tyrimo turinį, apimantį naudą gaunančių šalių nuomones ir bet kokiu atveju bent šiuos aspektus: išsamų BLS taikymo rodiklių statistikos tyrimą pagal šalį ir skyrių, įskaitant palyginimą su ankstesnių metų rodikliais;socialinių ir su prekyba susijusių gradacijos pasekmių šalyse, kuriose taikyta gradacija, vertinimą;preliminarų būsimos gradacijos poveikio šalims, kurioms pagal būsimą reglamentą gali būti taikomos gradacijos nuostatos, vertinimą;lyginamąjį tyrimą lengvatinio režimo taikymo AKR šalims pagal BLS bei AKR ir ES Kotonu susitarimą, siekiant peržiūrėtu reglamentu suteikti joms bent tas pačias lengvatines sąlygas, kurios joms suteiktos Kotonu susitarimu;lengvatų sistemos išplėtimo, nustatant didesnę lengvatų maržą jautriems produktams ir (arba) perkeliant "jautrius" produktus į "nejautrių" kategoriją, galimo poveikio analizę;įvertinimą, kaip šis reglamentas padeda, ypač mažiausiai išsivysčiusioms šalims, siekti tūkstantmečio plėtros tikslų.4. Baigiantis Dohos derybų ratui Komisija pateikia Europos Parlamentui specialų pranešimą, kuriame ji nagrinėja derybų poveikį šiame reglamente nustatytai lengvatų sistemai, ir tiria, kokių priemonių reikėtų imtis siekiant užtikrinti apibendrintos lengvatų sistemos veiksmingumą. | 49 pakeitimas 26 straipsnio 3 dalis 3. Komitetas nagrinėja Bendrijos bendrųjų tarifų lengvatų sistemos taikymo rezultatus, remdamasis metine Komisijos ataskaita, apimančia laikotarpį nuo 2005 m. balandžio 1 d. iki 2008 m. gruodžio 31 d. Į šią ataskaitą turi būti įtraukiamos visos 1 straipsnio 2 dalyje nurodytos lengvatinės priemonės. | 3. Komitetas nagrinėja Bendrijos bendrųjų tarifų lengvatų sistemos taikymo rezultatus, remdamasis poveikio įvertinimo tyrimu, nurodytu 25 a straipsnyje. | 50 pakeitimas 30 straipsnio 1 dalis 1. Šis reglamentas įsigalioja 2005 m. balandžio 1 d. Tarybos reglamentas (EB) Nr. 2501/2001 panaikinamas nuo 2005 m. balandžio 1 d. | 1. Šis reglamentas įsigalioja 2005 m. balandžio 1 d. Tarybos reglamentas (EB) Nr. 2501/2001 panaikinamas nuo 2005 m. balandžio 1 d. nepažeidžiant 1a dalies nuostatų. | 51 pakeitimas 30 straipsnio 1 a dalis (nauja) | 1a. Tarybos reglamento (EB) Nr. 2501/2001 II antraštinės dalies 2 ir 4 skirsniai, III antraštinės dalies 1 ir 2 skirsniai bei IV antraštinė dalis liks galioti iki valstybių, gaunančių naudą iš šio Reglamento 2 skirsnyje numatytų specialių paskatinamųjų priemonių, sąrašo paskelbimo Europos Sąjungos oficialiajame ledinyje. Specialios paskatinamosios priemonės, numatytos Tarybos reglamente (EB) Nr. 2501/2001, liks galioti iki 2005 m. gruodžio 31 d. toms naudą gaunančioms šalims, kurios nėra įtrauktos į valstybių, gaunančių naudą iš šio Reglamento 2 skirsnyje nurodytų specialių paskatinamųjų priemonių, sąrašą. | 52 pakeitimas 30 straipsnio 2 a dalis (nauja) | 2a. Peržiūrėto reglamento pasiūlymą, apimantį laikotarpį nuo 2009 m. sausio 1 d. iki 2011 m. gruodžio 31 d., Komisija pateikia Europos Parlamentui ir Ekonomikos ir socialinių reikalų komitetui iki 2007 m. birželio 1 d. Naujame pasiūlyme deramai atsižvelgiama į 25 a straipsnio 2 dalyje nurodyto poveikio įvertinimo tyrimo rezultatus. | [1] Dar nepaskelbtas OL. [2] Priimti tekstai, P6_TA(2004)0024. --------------------------------------------------